stanford-oval/wikipedia huggingface dataset:
דברי איתי יותר (שיר)
הערות שוליים

1 2  יוסי חרסונסקי, נתן גושן, דברי איתי יותר, באתר יוסמיוסיק
1 2  Nathan Goshen נתן גושן - דברי איתי יותר, נבדק ב-2020-02-11
↑  Nathan Goshen (נתן גושן - דברי איתי יותר (קליפ רשמי, נבדק ב-2020-02-11
↑  המצעד השבועי של מדיה פורסט, באתר מדיה פורסט, ‏24-30 במאי 2015
↑  המצעד השנתי של מדיה פורסט 2017, באתר מדיה פורסט
| נתן גושן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נתן גושן • בין כל הרעשים • דברי איתי יותר • שלושים • באתי לחלום |  |
| אלבומי פסקול | סיפור אחר |  |
| פילמוגרפיה | סיפור אחר |  |
| ערכים קשורים | יוניסל • NMC • טדי יזמות והפקות |  |
| נתן גושן - סינגלים |
| --- | --- | --- |
| נתן גושן | "כל מה שיש לי" • "איפה את" • "גבולות הגיון" • "יודע" • "פנים אחרות" |  |
| בין כל הרעשים | "עוד" • "מה אם נתנשק" • "רץ לשום מקום" • "למרות הכל" |  |
| דברי איתי יותר | "סערה" • "דברי איתי יותר" • "Thinking About It (Let It Go)" |  |
| שלושים | "זה שלנו" • "חיכיתי" • "26" • "דור הסתלבט" |  |
| סיפור אחר | "סיפור אחר" |  |
| באתי לחלום | "באתי לחלום" • "מתגעגעת" • "חזרי אלי" • "נחכה לך" • "הכל פה יגמר" • "היום יהיה שמח" • "סופר נשימות" |  |
| סינגלים נוספים | "כחומר ביד היוצר" • "Home" • "חיים מאושרים" • "אשרי יושבי ביתך" • "שני ילדים בעולם" |  |
| השתתפות בסינגלים | "הייתי כאן" • "מתחילים מחדש" |  |
דוכס פייף

| --- | --- |

 איוש נוכחי:  דייוויד צ'ארלס קארנגי, דוכס פייף הרביעי
 תאריך כניסה לתפקיד:  2015
 תחום שיפוט:  הממלכה המאוחדת
 ייסוד המשרה:  1889
 איוש ראשון:  הדוכס אלכסנדר דאף
 
דוכס פייף (באנגלית: Duke of Fife) הוא תואר אצולה עובר בירושה בבריטניה.
התואר נוצר לראשונה על ידי ויקטוריה, מלכת הממלכה המאוחדת ב-1889 והוענק לאלכסנדר דאף, רוזן פייף לרגל נישואיו לנסיכה לואיז מוויילס נכדתה של המלכה ובתו של אלברט אדוארד, נסיך ויילס. הרוזן עצמו היה המחזיק השישי בתואר הרוזנות שנוצר במקור במאה ה-18 לכבוד אחד מאבותיו שהיה חבר פרלמנט מטעם המפלגה הוויגית.
כשהיה ברור שלזוג לא ייוולדו עוד ילדים ובגלל שעתה היו להם רק בנות שלא היו זכאות לרשת את התואר ב-1900 המלכה יצרה אותו מחדש עם אפשרות הורשה לבנותיהם של אלכסנדר ולואיז. עם מותו של הדוכס ב-1912 ירשה אותו בתו, הנסיכה אלכסנדרה, בנה של הנסיכה מת לפניה בלא יורשים ולכן עם מותה ב-1959 ירש אותה אחיינה ג'יימס קארנגי.
לצד התואר 'דוכס פייף' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: רוזן סאות'אסק, רוזן מקדאף, לורד קרנגי מקינרד, לורד קרנגי מקינרד ולושארס, ברון בלינהארד וברונט קנגי (נובה סקוטיה), בנוסף דוכס פייף הוא גם הצ'יף העומד בראש שבט קרנגי הסקוטי. יורש עצר הדוכסות מחזיק באופן מסורתי בתואר רוזן סאות'אסק. אחוזת הדוכסות היא טירת קינירד, אנגוס בסקוטלנד שם מתגורר הדוכס ומשפחתו עד היום.
דוכסי פייף

אלכסנדר דאף, דוכס פייף הראשון (1849-1912) - דוכס מ-1889
הנסיכה אלכסנדרה, דוכסית פייף השנייה (1891-1959) - דוכסית על פי צו מיוחד שאישר את המשך הדוכסות דרך יורשת, דוכסית מ-1912
ג'יימס ג'ורג' אלכסנדר בנרמן קארנגי, דוכס פייף השלישי (1929-2015) - דוכס מ-1959
דייוויד צ'ארלס קארנגי, דוכס פייף הרביעי (נולד 1961) - דוכס מ-2015
גורדנה קואיץ'

| --- | --- |
גורדנה קואיץ' (2015)
גורדנה קואיץ' (2015)
 לידה:  29 באוגוסט 1942 בלגרד, המנהל הצבאי הנאצי בסרביה 
 פטירה:  13 בינואר 2023 (בגיל 80) בלגרד, סרביה 
 שם לידה:  Гордана Куић 
 מדינה:  יוגוסלביה 
 לאום:  יהודי
 עיסוק:  סופרת
 מקום לימודים:  אוניברסיטת בלגרד 
 שפות היצירה:  סרבית, לאדינו
 סוגה:  נובלות, רומנים
 יצירות בולטות:  "ריח הגשם בבלקנים" (אנ')  "פריחת התרזה בבלקנים"
 תקופת הפעילות:  מ-1986
 הושפעה מ:  איוו אנדריץ', לאורה פאפו
 https://gordanakuic.com
 
גוֹרְדָנָה קוּאִיץ' (בסרבית בכתב לטיני: Gordana Kuić;‏ 29 באוגוסט 1942, בלגרד, המנהל הצבאי הנאצי בסרביה (אנ') – 13 בינואר 2023, בלגרד, סרביה) הייתה סופרת סרבית ממוצא יהודי.
ביוגרפיה

גורדנה קואיץ' נולדה ב-1942 בבלגרד לאב סרבי – מתודיה קואיץ', ולאם יהודייה – בלאנקה לוי, ילידת סרייבו, שהייתה אחותה של לאורה פאפו. במהלך הכיבוש הנאצי המירה אמהּ את דתה לנצרות האורתודוקסית כדי להציל את חייה. עם זאת, שימרה את צביון חייה היהודי ואת המסורת היהודית-ספרדית של משפחתה. לאחר המלחמה נחשב אביה לדיסידנט של השלטון הקומוניסטי, נרדף ונכלא. גורדנה גדלה במצוקה כלכלית. בהמשך, עלה בידה לרכוש השכלה אקדמית בספרות אנגלית באוניברסיטת בלגרד, והיא הועסקה כמתורגמנית ויועצת לשונית בשגרירות ארצות הברית בבלגרד. ב-1986 החלה הקריירה הספרותית שלה.
נפטרה בבלגרד ב-15 בינואר 2023 והיא בת 80.
ביוגרפיה > יצירותיה

קואיץ' פרסמה שמונה נובלות ורומנים ו-50 סיפורים קצרים. ספרה הנודע "ריח הגשם בבלקנים" (אנ') מתבסס על קורות משפחת לוי מסרייבו, ומתמקד בחמש האחיות ובכלל זה דודתה לאורה פאפו ואימה בלאנקה לוי. הספר היה לרב-מכר, תורגם למספר שפות, ובעקבותיו הופקה סדרת טלוויזיה מצליחה שנשאה את אותו השם (אנ'), וכן מופע בלט. בעקבות הצלחת הרומן נכתבו שני ספרי המשך, שנשאו את השמות "פריחת התרזה בבלקנים" ו"רגיעת היום בבלקן". בהמשך, כתבה את הרומן "בלדה לבּוֹכוֹרֵיטָה", שעסק בדודתה לאורה פאפו. ב-2006 זכתה בפרס Žensko pero (בסרבית: "עט הנשים") הסרבי על כתיבת הרומן.
הערות שוליים

↑  גורדנה קואיץ' - ביוגרפיה, באתר האינטרנט של גורדנה קואיץ' (באנגלית).
1 2  דינה קטן בן-ציון, גורדנה קואיץ', בתוך "גשר", ביטאון התאחדות עולי יוגוסלביה לשעבר בישראל, אפריל 2012, עמודים 8–11.
↑  נפטרה הסופרת גורדנה קואיץ', באתר politika.rs (בסרבית).
| --- | --- |
בקרת זהויות :  NLI: 987007496372605171  PLWABN: 9810581529305606  BIBSYS: 13033929  BNE: XX1784228  BnF: cb120743580 (data)  CiNii: DA09146810  GND: 1072083027  ICCU: TSAV417905  ISNI: 0000 0001 2017 1542  LCCN: n85248302  NKC: js20020812229  NLA: 46944342  NSK: 000176712  NTA: 170155161  RERO: 02-A006252865  SUDOC: 029032784  VIAF: 7414058   WorldCat (עם VIAF): 7414058
גרוס מורן (ראוניון)

ערך זה עוסק בהר בראוניון. אם התכוונתם למשמעות אחרת, ראו .
| --- | --- |

 מידע כללי
 גובה:  3,019 מ' 
 מדינה:  צרפת 
 מיקום:  קילאו, צרפתצרפת
 רכס הרים:  פיטון דה נז' 
 קואורדינטות:  21°05′10″S 55°27′58″E﻿ / ﻿21.086111111111°S 55.466111111111°E﻿ / -21.086111111111; 55.466111111111
  (למפת ראוניון מוגדלת) סן-דני סן-בנואה סן-פייר סן-פול האוקיינוס ההודיגרוס מורן(למפת ראוניון רגילה) סן-דני סן-בנואה סן-פייר סן-פול האוקיינוס ההודיגרוס מורן
 
גרוס מורן (באנגלית: Gros Morne) הוא פסגה געשית במזרח האי ראוניון.
הפסגה ממוקמת מצפון לעיירה קילאו, ובסמוך ממערב לפסגת פיטון דה נז'.
גובהה של הפסגה 3,019 מטרים מעל פני הים, והוא ההר השני בגובהו באי (אחרי הר פיטון דה נז', שגובהו 3,070 מטרים מעל פני הים).
נהר ריוויר דה גאלט (Rivière des Galets) זורם לאורך מורדותיה המערביים של הפסגדה.
ההר תלול, והטיפוס על ההר קשה.
היסטוריה > הטיפוס על ההר

הטיפוס הראשון לפסגת ההר אירע בשנת 1939.
הערות שוליים

↑  הגאזט הרשמי לשמות אתרים באיי האוקיינוס ההודי של ארצות הברית
1 2 3  מידע גאוגרפי באתר הרשמי של ראוניון
1 2  תיאור ההר
דוכס קונוט וסטראת'רן

ערך זה עוסק בדוכס סטראת'רן. אם התכוונתם לרוזן סטראת'רן, ראו .
| --- | --- |

הנסיך ארתור, הדוכס הראשון של קונוט וסטראת'רן
 תחום שיפוט:  הממלכה המאוחדת
 ייסוד המשרה:  1874
 איוש ראשון:  הנסיך ארתור
 איוש אחרון:  הדוכס אלסטייר וינדזור
 תאריך ביטול המשרה:  26 באפריל 1943
 
שלט האצולה של הדוכס ארתור
שלט האצולה של הדוכס אלסטייר
דוכס קונוט וסטראת'רן (באנגלית: Duke of Connaught and Strathearn) הוא תואר אצולה המוענק לבני משפחה זוטרים במשפחת המלוכה הבריטית. התואר הוענק לראשונה על ידי המלכה ויקטוריה, מלכת הממלכה המאוחדת, לבנה השלישי, הנסיך ארתור. עם מותו של נכדו של ארתור, אלסטייר וינדזור, דוכס קונוט וסטראת'רן, בוטל התואר.
היסטוריה

דוכסות קונוט וסטראת'רן נקראת על שם קונוט, אחד מארבעת המחוזות של אירלנד, ששמו כיום קונכט.
התוספת "סטראת'רן" היא על שם עמק בסקוטלנד, שניתנת לעיתים לבני בית המלוכה כתוספת לתואר קיים, כמו דוכס קנט וסטראת'רן והנסיך הנרי, דוכס קמברלנד וסטראת'רן.
על פי המסורת הבריטית, קיבלו בני משפחת המלוכה תארים המשויכים לשלוש הממלכות ולנסיכות המרכיבות את הממלכה המאוחדת: אנגליה, סקוטלנד, אירלנד וויילס. מסורתית נועד התואר להינתן לבן השלישי של המלכה, וזאת מאחר שהבן הבכור נושא את התארים דוכס קורנוול (דוכסות באנגליה) ודוכס רות'סיי (דוכסות בסקוטלנד) וכן את התואר נסיך ויילס, והבן השני נושא את התואר דוכס יורק.
מאז הקמת רפובליקת אירלנד בשנת 1922 הופסקה הענקת תארים המקושרים למחוזות אירלנד עצמה (אולם ניתנים תארים המשויכים לצפון אירלנד). אולם התואר, שהוחזק על ידי הנסיך ארתור, במותו, בשנת 1942 עבר לנכדו, אלסטייר וינדזור. בהיעדר בנים זכרים, במותו של אלסטייר, כשנה ומחצה לאחר קבלת התואר, התואר בוטל.
דוכס נורת'מברלנד

| --- | --- |

 איוש נוכחי:  הדוכס רלף ג'ורג' אלגרנון פרסי
 תאריך כניסה לתפקיד:  13 באוקטובר 1995
 תחום שיפוט:  הממלכה המאוחדת
 ייסוד המשרה:  1551
 איוש ראשון:  הדוכס ג'ון דאדלי
 
דוכס נורת'מברלנד (באנגלית: Duke of Northumberland) הוא תואר אצולה בבריטניה הגדולה שהוענק מספר פעמים במהלך ההיסטוריה. מרבית מחזיקיו השתייכו לבית פרסי.
התואר הוענק לראשונה ב-1551 לג'ון דאדלי, רוזן ורוויק. ב-1553 דאדלי קידם את תביעתה של הליידי ג'יין גריי לכתר האנגלי. גריי הודחה על ידי מרי הראשונה, ודאדלי הורשע בבגידה והוצא להורג בשל המרד שקידם. לבנו, רוברט דאדלי, הרוזן הראשון מלסטר, היה בן ממזר, סר רוברט דאדלי, שבתחילת המאה ה-17 טען לתואר הדוכסות והשתמש בו בזמן גלותו באיטליה.
התואר הוענק בשנית לג'ורג' פיצרוי, בן ממזר של המלך צ'ארלס השני, ב-1674, אולם פיצרוי נפטר ב-1716 בלא שהותיר יורשים אחריו, ולכן התואר בוטל. באותה שנה התואר הוענק לפיליפ ורטון, הדוכס הראשון מוורטון, יחד עם תארים אחרים באצולה היעקוביטית, על ידי ג'יימס פרנסיס אדוארד סטיוארט, הטוען היעקוביטי לכתר.
התואר הוענק בפעם השלישית ב-1766 למשפחת פרסי, שעד כה החזיקה בתואר רוזן נורת'מברלנד, ומאז התואר מוחזק על-ידה. מושבם של הדוכסים מנורת'מברלנד הוא בטירת אניק שביישוב אניק, שנמצא במחוז נורת'מברלנד בצפון אנגליה. מעונם הלונדוני הוא בבית סיון שבברנטפורד. נוסף על התואר דוכס נורת'מברלנד, הם מחזיקים בתארים המשניים רוזן נורת'מברלנד, רוזן פרסי, רוזן בברלי, ברון וורקוורת וברון לוון. כל התארים הללו הם תוארי אצולה בבריטניה הגדולה.
מחזיקי התואר

הענקה ראשונה (1551) :
ג'ון דאדלי, הדוכס הראשון מנורת'מברלנד (1502-1553)
הענקה שנייה (1674) :
ג'ורג' פיצרוי, הדוכס הראשון מנורת'מברלנד (1665-1716)
הענקה שלישית (1766) :
יו פרסי, הדוכס הראשון מנורת'מברלנד (1714-1786)
יו פרסי, הדוכס השני מנורת'מברלנד (1742-1817)
יו פרסי, הדוכס השלישי מנורת'מברלנד (1785-1847)
אלגרנון פרסי, הדוכס הרביעי מנורת'מברלנד (1792-1865)
ג'ורג' פרסי, הדוכס החמישי מנורת'מברלנד (1778-1867)
אלגרנון ג'ורג' פרסי, הדוכס השישי מנורת'מברלנד (1810-1899)
הנרי ג'ורג' פרסי, הדוכס השביעי מנורת'מברלנד (1846-1918)
אלן איאן פרסי, הדוכס השמיני מנורת'מברלנד (1880-1930)
הנרי ג'ורג' אלן פרסי, הדוכס התשיעי מנורת'מברלנד (1912-1940)
יו אלגרנון פרסי, הדוכס העשירי מנורת'מברלנד (1914-1988)
הנרי אלן וולטר ריצ'רד פרסי, הדוכס האחד-עשר מנורת'מברלנד (1953-1995)
רלף ג'ורג' אלגרנון פרסי, הדוכס השנים-עשר מנורת'מברלנד (1956-)
דאשי

| --- | --- |

שבבי קצואובושי
 
 מאכלים
 סוג:  ציר, מנה 
 מוצא:  יפן 
 מרכיבים עיקריים:  Saccharina japonica, קצואובושי, בפסקה זו רשומה אחת נוספת שטרם תורגמה 
 
אריזות דאשי
דָּאשִי (ביפנית: 出汁, だし) הוא סוג של ציר מהיר הכנה המשמש כבסיס לרטבים ומרקים אחרים במטבח היפני. משמעות השם - הוצאה (出) לנוזל (汁).
הדאשי אחראי לבסיס הטעם של מגוון מאכלים יפנים, ביניהם מרק מיסו, רוטב מנצויו לאטריות, אודן וכו׳.
דאשי מפיקים ממיצוי של אצות קומבו (סוג אכיל של קלפ) על סף רתיחה, ושבבי קצואובושי (מדג בוניטו  או סוג של טונה משומר). ניתן להפיק דאשי צמחוני מקומבו ופטריות שיטאקי. וקיים סוג נוסף של דאשי ממיצוי של ניבושי - סרדינים מיובשים.
במטבח היפני הביתי, משתמשים בדרך כלל באבקת דאשי אינסטנט שמספיק לערבב אותה במים חמים.
דברי

דַּבְּרִי הוא אלבום הבכורה של הזמרת-יוצרת הישראלית עלמה זהר. האלבום יצא לאור ב-17 ביולי 2008, על ידי חברת התקליטים התו השמיני. את האלבום הפיק מוזיקלית אסי איילון, שהפיק גם את האלבום מסע ומתן, של הזמר מוש בן ארי.
הסינגל הראשון מתוך האלבום, "עם הגב", שיצא ב-4 באפריל 2008, זכה להשמעות נאות בתחנות הרדיו, והסינגל השני, "אגו טריפ", שיצא בחודש יוני, זכה להשמעות רבות בתחנות הרדיו והטלוויזיה. השיר זכה ל-145 השמעות בשבוע אחד בכל התחנות בישראל, והפך לשיר המושמע ביותר מספר שבועות ברציפות. סך הכל, השיר הושמע 1106 פעמים בשנת תשס"ח. עקב ההצלחה הגדולה של הסינגל, הוקדמה יציאתו של האלבום, שלבסוף יצא בחודש יולי. באוגוסט של אותה שנה יצא הסינגל השלישי מהאלבום, "שיר אהבה אינדיאני (Miguel)", המבוצע באנגלית, בעברית ובמעט ספרדית. גם סינגל זה זכה לכמויות גדולות של השמעות וגם הוא הפך לשיר המושמע ביותר עד תחילת חודש אוקטובר. ב-25 בנובמבר של אותה שנה, יצא הסינגל הרביעי מהאלבום שגם פותח אותו, והוא "דע".
כעבור חודשיים מצאת האלבום, זכה למעמד של אלבום זהב לאחר שמכר מעל ל-20,000 עותקים.
רשימת רצועות

כל השירים נכתבו והולחנו על ידי עלמה זהר.
| דברי> מס' | דברי> שם | דברי> משך | דברי>  | דברי>  | דברי>  | דברי>  | דברי>  | דברי>  | דברי>  |
| --- | --- | --- | --- | --- | --- | --- | --- | --- | --- |
| 1. | דע  | 4:09 |  |  |  |  |  |  |  |
| 2. | אגו טריפ  | 4:02 |  |  |  |  |  |  |  |
| 3. | עם הגב  | 3:45 |  |  |  |  |  |  |  |
| 4. | גלות בבל השנייה  | 3:13 |  |  |  |  |  |  |  |
| 5. | שמיים אפריקאים  | 4:11 |  |  |  |  |  |  |  |
| 6. | שיר אהבה אינדיאני (Miguel)  | 4:08 |  |  |  |  |  |  |  |
| 7. | המופלאה בנשים  | 4:08 |  |  |  |  |  |  |  |
| 8. | אין עליך  | 4:24 |  |  |  |  |  |  |  |
| 9. | 40° בצל  | 3:34 |  |  |  |  |  |  |  |
| 10. | לילה בנפרד  | 3:51 |  |  |  |  |  |  |  |
| 11. | אחרי הנפילה  | 4:33 |  |  |  |  |  |  |  |
| 12. | שיר לכת  | 3:11 |  |  |  |  |  |  |  |
| משך כולל: | משך כולל: | 47:14 |  |  |  |  |  |  |  |
"אגו טריפ" מעוצב כ"אגו-טריפ".
"גלות בבל השנייה" מעוצב כ"גלות בבל השנייה".
"שיר אהבה אינדיאני (Miguel)" מעוצב כ"שיר אהבה אינדיאני (מיגל)".
אמנים משתתפים

גיטרות ובס, קלידים: אסי איילון
כלי הקשה וקלימבה: אלון יופה
תופים: ערן פורת
חצוצרה: אייל יחיאלי
צ'לו: יועד ניר
כינור: מיכאל גריילסאמר
קלידים: דוד עדה
וידאו קליפים

אגו טריפ (בימוי: זוהר רון)
הערות שוליים

↑  עלמה זהר - אגו טריפ.VOB, נבדק ב-2023-08-08
| עלמה זהר |
| --- | --- | --- |
| אלבומי אולפן | דברי • שלושים ושלוש • לחם אהבה • פלא |  |
| מיני-אלבומים | חיים משוגעים |  |
| ערכים קשורים | "24 שעות" (ידיעות אחרונות) • "מקימי" • מאט זו (אח למחצה) |  |
| עלמה זהר – סינגלים |
| --- | --- | --- |
| דברי | "עם הגב" • "אגו טריפ" • "שיר אהבה אינדיאני (Miguel)" • "דע" |  |
| שלושים ושלוש | "התרגשתי לקראתך" • "ממצרים" • "אוניות" |  |
| לחם אהבה | "מצב הרוח" • "ניצחונות" • "אושר גדול" • "צונאמי" |  |
| פלא | "אם" • "ילד יפה" |  |
| חיים משוגעים | "כחולת עיניים" • "דגים" • "תפתח" • "חיים שלי" • "על החיים ועל המוות" • "לב כנוע" |  |
| סינגלים אחרים | "כמה טוב שבאת הביתה" • "ברוש" • "1969" • "איפכא מסתברא" |  |
| --- | --- |
בקרת זהויות :  MusicBrainz release group: f04f3e44-a1fc-3b2e-ae4b-9effc26b597b
דוכס סאסקס

| --- | --- |

 איוש נוכחי:  הנסיך הארי
 תאריך כניסה לתפקיד:  19 במאי 2018
 תחום שיפוט:  הממלכה המאוחדת
 ייסוד המשרה:  27 בנובמבר 1801
 איוש ראשון:  הנסיך אוגוסטוס פרדריק
 
הנסיך אוגוסטוס פרדריק, דוכס סאסקס
דוכס סאסקס (באנגלית: Duke of Sussex) הוא תואר אצולה המוענק לבני בית המלוכה. כיום נושא בתואר זה הנסיך הארי.
היסטוריה

התואר הוענק לראשונה לנסיך אוגוסטוס פרדריק, בנו השישי של ג'ורג' השלישי, מלך הממלכה המאוחדת, ב-27 בנובמבר 1801. באותה עת הוענקו לו גם התארים "רוזן אינוורנס" ו"ברון ארקלו".
אוגוסטוס פרדריק נפטר בלא יורשים זכרים בשנת 1843, והתואר בוטל.
בשנת 1999, לאחר נישואיו של הנסיך אדוארד, בנה הצעיר של המלכה אליזבת השנייה, נפוצו שמועות כי התואר יוענק לו, אולם לבסוף הוענק לו התואר רוזן וסקס.
במאי 2018, המלכה אליזבת השנייה החליטה להעניק לנסיך הארי מוויילס את התואר דוכס סאסקס לכבוד נישואיו למייגן מרקל (שקיבלה את התואר דוכסית סאסקס).
הערות שוליים

↑  הכרזת התארים החדשים של הנסיך הארי מווילס ומייגן מרקל, המלכה אליזבת השנייה ארמון וינדזור, 19 במאי 2018
גלקסיית אנדרומדה

| --- | --- |

גלקסיית אנדרומדה באור נראה דרך מסנן H-α (אדום)
 נתוני תצפית
 קבוצת כוכבים:  אנדרומדה
 שמות נוספים:  M31 ,NGC 224
 תאריך גילוי:  ימי קדם
 סוג:  גלקסיה ספירלית
 בהירות נראית:  3.4+
 סיווג מורפולוגי:  SA(s)b I-II
 עלייה ישרה:  00ʰ 42ᵐ 44.3ˢ
 נטייה:  ‏9″ ‏16′ ‏41°‏+
 מאפיינים פיזיים
 בהירות מוחלטת:  21-
 מרחק:  60,000 ± 2,540,000  שנות אור 18,395.88±778,758.89  פארסק
 קוטר:  220,000 שנות אור
 מסה:  ‎1.2×1012‎‏ ☉M
 מספר כוכבים:  ‎1012‎
 הסחה לאדום:  1 ± 301- ק"מ/שנייה 0.001-  z
גלקסיית אנדרומדה (נקראת גם M31 או NGC 224) היא גלקסיה ספירלית בהירה והיא הגלקסיה הגדולה הקרובה ביותר לגלקסיה שלנו, שביל החלב. אנדרומדה היא אחת משתי הגלקסיות הגדולות שניתן לראות מכדור הארץ בעין בלתי-מזוינת. גלקסיית אנדרומדה נקראת על שם קבוצת הכוכבים אנדרומדה שבתחומה היא נמצאת.
היסטוריה

גלקסיית אנדרומדה נראית בבירור ככתם ערפילי בדרגת בהירות נראית 3.44, העצם השני בבהירותו בקטלוג מסיה אחרי הפליאדות, כך שקיומה היה ידוע כבר בעת העתיקה. התעוד הידוע הראשון שלה הוא משנת 964 באטלס הכוכבים של האסטרונום הפרסי עבד אל רחמן אל-סופי, שם צוירה כענן קטן. התצפית המתועדת הראשונה באמצעות טלסקופ נעשתה על ידי האסטרונום הגרמני סימון מאריוס ב-15 בדצמבר 1612. מאריוס ציין שזו ערפילית ללא כוכבים ושבהירותה גדולה יותר במרכזה. שארל מסיה צפה בה בשנת 1764 ויחס את גילויה למאריוס. הוא כלל אותה בקטלוג מסיה כ-M31, ותיאר אותה כערפילית חסרת כוכבים בצורת שני חרוטים בעלי בסיס משותף, שבהירותה יורדת ככל שמתרחקים ממרכזה. בשנת 1780 ויליאם הרשל העריך את קוטרה הזוויתי בכמעלה וחצי ובשל גודלה ובהירותה, שיער שהיא הערפילית הקרובה ביותר לכדור הארץ וציין ש"מרחקה הוא לכל היותר פי 2,000 ממרחקו של סיריוס".
בשנת 1864 האסטרונום הבריטי ויליאם הגינס היה הראשון שערך ניתוח ספקטרוסקופי של האור המגיע מהגלקסיה והבחין שלא מדובר בספקטרום האופייני לערפיליות פליטה אלא בספקטרום האופייני לכוכבים. בשנת 1887 צולמה הגלקסיה על ידי אייזק רוברטס ולראשונה ניתן היה להבחין בצורתה הספירלית, אך רוברטס שיער שמדובר במערכת שמש בשלבי התהוות. בשנת 1912 נמדדה מהירותה הרדיאלית והתגלה שהיא נעה לכיוון השמש במהירות הגדולה ביותר שנמדדה עבור עצם שמימי כלשהו - כ-300 קילומטר/שנייה. ממצא זה חיזק את ההשערה שמדובר בעצם הנמצא מחוץ לשביל החלב.
בשנת 1917 התגלתה בגלקסיית אנדרומדה נובה על ידי האסטרונום האמריקני הבר קרטיס. הבהירות המוחלטת של הנובה הייתה מדרגה 15 לעומת נובות עם דרגת בהירות ממוצעת סביב 5 בשביל החלב ומכך הסיק קרטיס שהמרחק של הערפילית הוא בערך פי 100 מהמרחק הממוצע של הנובות בשביל החלב, ולכן לא ייתכן שהיא נמצאת בתוך שביל החלב. בשנת 1923 זיהה אדווין האבל משתנים קפאידיים בגלקסיית אנדרומדה ובאמצעותם חישב את המרחק אליה. מכיוון שלא היה מודע לקיומם של שני סוגים של משתנים קפאידיים, הוא טעה בחישוב המרחק והעריך אותו בכ-900,000 שנות אור בלבד, אך היה בכך די כדי לקבוע באופן חד משמעי כי מדובר בגלקסיה מחוץ לשביל החלב. בשנת 1953, עם השלמת מצפה הכוכבים פאלומר נערכו מדידות מדויקות יותר שהראו שהמרחק לגלקסיית אנדרומדה הוא למעשה יותר מכפול.
תצפית

גלקסיית אנדרומדה קלה לזיהוי בשל בהירותה הגבוהה יחסית גם במקומות שאינם חשוכים לחלוטין. היא נמצאת בהמשך הקו המחבר את מיראך (β באנדרומדה) ואת μ באנדרומדה במרחק של כ-3.8 מעלות מ-μ באנדרומדה, כך ש-μ באנדרומדה נמצא בערך באמצע הדרך בינה ובין β באנדרומדה ונראית לעין ככתם עמום. באמצעות משקפת ניתן לראותה גם כאשר תנאי התצפית אינם מיטביים ואז היא נראית כאליפסה שאורכה הזוויתי כמעלה אחת - בערך פעמיים קוטרו של הירח המלא. רק צילום בחשיפה ארוכה מאפשר להבחין בזרועות הספירליות שמשתרעות על פני כ-3 מעלות - פי 6 מקוטרו של הירח המלא.
מאפיינים > מרחק

מרחקה של גלקסיית אנדרומדה משביל החלב נמדד במספר אופנים:
שימוש במשתנים קפאידיים תוך זיהוי סוגם על ידי ניתוח הספקטרום שלהם נותן מרחק של כ-2.51 מיליוני שנות אור.
בשנת 2005 זוהה כוכב משתנה לוקה המורכב מזוג כוכבים מסיווג ספקטרלי O ו-B, המקיפים זה את זה במחזוריות של כ-3.5 ימים. מניתוח הליקויים ניתן היה לחשב את רדיוסי הכוכבים ומניתוח הספקטרום קיבלו את טמפרטורת פני השטח וכך חושבה בהירותם המוחלטת ומההבדל בינה ובין הבהירות הנראית הוסק שמרחקם מכדור הארץ הוא כ-2.52 מיליוני שנות אור.
לענקים אדומים יש בהירות מוחלטת מקסימלית, שאינה תלויה במסתם או במתכתיותם ועל ידי מדידת הבהירות הנראית של הענקים האדומים הבהירים ביותר בגלקסיית אנדרומדה ניתן להעריך שמרחקם הוא כ-2.56 מיליון שנות אור.
מיצוע של שיטות המדידה נותן מרחק של קצת יותר מ-2.5 מיליוני שנות אור.
מאפיינים > קוטר, מסה ומספר כוכבים

גלקסיית אנדרומדה נראית מכדור הארץ כאליפסה שאורכה הזוויתי כ-3.2 מעלות ורוחבה הזוויתי כמעלה. מכיוון שמרחקה הוא כ-2.5 מיליוני שנות אור נובע שקוטרה הוא כ-141,000 שנות אור. תצפיות שנעשו בשנת 2005 במצפה הכוכבים קק העלו שכוכבים שנצפים מסביב לגלקסיה למעשה שייכים לה וקוטרה האמיתי מגיע ל-220,000 שנות אור - יותר מפעמיים קוטר שביל החלב.
מסתה של גלקסיית אנדרומדה לא ידועה במדויק ומוערכת בכ-1.2 טריליוני (1.2x1012) מסות שמש. תצפיות עדכניות שנערכו על ידי טלסקופ החלל שפיצר גילו כי באנדרומדה כטריליון (1012) כוכבים, פי שניים וחצי יותר מאשר בשביל החלב. עוצמת ההארה של הגלקסיה היא פי 26 מיליארד מעוצמת ההארה של השמש.
מאפיינים > מבנה

אנדרומדה היא גלקסיה ספירלית מסוג SA(s)b I-II. הגלקסיה נטויה בזווית של 77 מעלות ביחס לקו הראיה אליה ולכן נראית אליפטית. תצפיות בתחום התת-אדום משנת 2007 הראו שייתכן ולמעשה זו גלקסיה בעלת מוט (Bar), כאשר המוט נמצא בכיוון ציר האליפסה הארוך, כפי שהגלקסיה נראית מכדור הארץ.
לגלקסיה שתי זרועות ברורות המקיפות את מרכזה בכיוון השעון (במבט מכיוון כדור הארץ) כאשר הן הדוקות למדי והמרחק ביניהן הוא כ-13,000 שנות אור. בשולי הזרועות נמצאים אזורי H II. מחוץ לדיסקת הגלקסיה יש הילה דומה להילה של שביל החלב ובה כוכבים עם מתכתיות נמוכה. צילומים של טלסקופ החלל האבל הראו שלגלקסיה שני גרעינים במרכזה. ייתכן שהגלקסיה נוצרה בצורה זו, או שסיפחה אליה גלקסיה קטנה יותר שנלכדה בכוח משיכתה.
את גלקסיית אנדרומדה מקיפות לפחות 15 גלקסיות לווייניות קטנות, רובן נמצאות במישור הקפה יחיד, הנטוי ב 56°- ביחס לציר הסיבוב הגלקטי. השתיים הבהירות מביניהן מופיעות בקטלוג מסיה כ-M110 ו-M32 וניתנות לצפייה באמצעות משקפת איכותית.
מאפיינים > דינמיקה

מדידות ספקטרוסקופיות הראו שמהירות ההקפה של כוכבי הגלקסיה סביב מרכזה מגיעה ל-225 ק"מ/שנייה במרחק 1,300 שנות אור מהמרכז, יורדת לכ-50 ק"מ/שנייה במרחק 7,000 שנות אור מהמרכז ועולה בהדרגה עד למהירות של כ-250 ק"מ/שנייה במרחק 33,000 שנות אור מהמרכז. לאחר מכן המהירות שוב יורדת בהדרגה עד לכ-200 ק"מ/שנייה במרחק 80,000 שנות אור. מניתוח המהירויות ניתן להסיק שליבת הגלקסיה בעלת מסה של כ-6 מיליארד מסות שמש ושהמסה גדלה ליניארית עם הרדיוס עד למרחק 45,000 שנות אור ואז ממשיכה לגדול בקצב ההולך ויורד.
גלקסיית אנדרומדה מתקרבת למערכת השמש במהירות של כ-300 ק"מ לשנייה (כאלפית ממהירות האור)(מהירות רדיאלית ביחס למערכת השמש), והיא אחת הגלקסיות הבודדות בעלות הסחה לכחול. מהירות זו שקולה למהירות של כ-122 קילומטר בשנייה ביחס למרכז שביל החלב, כך שבקצב זה עשויות גלקסיית אנדרומדה ושביל החלב להתנגש בעוד 3.85 מיליארדי שנים, ולהפוך לאחר עוד שני מיליארד שנה לכדי גלקסיית ענק אחת.
דאשיאטיטאן

| דאשיאטיטאן |
| --- | --- |
 שלד של דאשיאטיטאן
תקופה
קרטיקון תחתון, 122.6 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: איהלופיים
סוג:: דאשיאטיטאן
מין:: Daxiatitan binglingi
שם מדעי
 Daxiatitan

בהשוואה לאדם
דאשיאטיטאן (שם מדעי: Daxiatitan; משמעות השם מסינית היא: "הטיטאן של דאשיה (אנ')", יובל של הנהר הצהוב אשר לידו נתגלו המאובנים) הוא סוג של דינוזאור זאורופוד מקבוצת המקרונריה, הקרוב לטיטנוזאורים אך למעשה השתייך למשפחת הקאיהלופיים. דינוזאור זה חי בקרטיקון תחתון לפני 122.6 מיליון שנה מהיום. המאובנים שלו התגלו במחוז גאנסו שבצפון-מערב סין וכללו מספר עצמות של חוליות צוואר, עצמות שכם ועצמות ירך. הסוג תואר ב-2008 ונמצא בו מין אחד - Daxiatitan binglingi.
דינוזאור זה היה בעל צוואר ארוך וגוף גדול והוא הגיע לאורך 20–30 מטרים. הוא הזכיר את האאולופוס והחוואנגחטיטאן (Huanghetitan), אשר חיו באותו אזור באותו זמן. כמו קרוביו הוא היה בעל גולגולת קצרה ומוגבהת. מבנה עצמות הרגליים היו קלות יותר ועצם הירך הייתה יכולה להסתובב בקלות רבה יחסית.
גורו

ערך זה עוסק במורה רוחני בהודו. אם התכוונתם למשמעות אחרת, ראו .
גורו או ספיר (סנסקריט: गुरू "מורה") הוא כינוי המשמש לתיאור מספר סוגים של מורים רוחניים או מנהיגים להתחלות חדשות:
מנהיג דתי בהינדואיזם, בודהיזם, סיקיזם ובתנועות דתיות נוספות
מומחה המלמד תלמידים אומנויות הודיות מסורתיות במכללות בהודו
יוגי המלמד יוגה
כיום ניתן התואר הזה על ידי חסידים של זרמים שונים למוריהם, אין אמת מידה אחידה המבדילה בין מי שזכאי לתואר זה ומי שלא. הפרמטרים המקובלים על פי רוב להפיכתו של מורה רוחני לגורו הם הכרזתו שלו או הכרזת אלו הנמצאים מעליו בשושלת הרוחנית כי הוא ראוי לתואר, אופי מערכת היחסים שהוא מקיים עם חסידיו ותלמידיו והאופן שבו הוא מלמדם, הדרך הרוחנית שעל בסיסה הוא מלמד והנהוג בה לגבי השימוש בתואר "גורו", וכן השערות לגבי הגעתו למצב מנטלי-רוחני אקסטטי גבוה נטול התניות הקרוי הארה. רבים מן המורים הרוחניים מתנגדים למונח "גורו" והידוע מאוד שביניהם הוא ג'ידו קרישנמורטי שהתנגד בכל תוקף לקבלת מעמד שכזה.
על פי ההערכות קיימים כיום במגוון הזרמים השונים בין 500 ל-800 גורואים פעילים בעולם שלהם מאות ואלפי מאמינים ותלמידים פעילים.
גורופורניאמה

גורופורניאמה הוא חג הודי, בו תושבי אזור מסוים מביעים הוקרה לגורו החי בסמוך אליהם ומביאים לו מנחות. הגורופורניאמה נחוג על בסיס מקומי, כאשר התושבים חוגגים את קיומו של כל גורו החי בקרבתם, גם אם אינם בני דתו.
אטימולוגיה

לפי אטימולוגיה עממית מורכב המושג מהמילים בסנסקריט "גו" (חושך) ו"רו" (אור); אדם המוציא אנשים אחרים מחושך לאור.
ספרים

עמיר פריימן, מערבולות רוח: סתירות ולבטים ביחסי מורה-תלמיד בדרך הרוחנית, הוצאה עצמית, (2018).
Amir Freimann, Spiritual Transmission: Paradoxes and Dilemmas on the Spiritual Path, Monkfish Book Publishing, 2018